open-index/open-wikipedia-markdown huggingface dataset:
Breathe (Faith Hillin kappale)

**Breathe** on Stephanie Bentleyn ja Holly Lamarin sanoittama sekä yhdysvaltalaisen countrymuusikko Faith Hillin tuottama kappale. Se julkaistiin samaa nimeä kantavan studioalbumin ensimmäisenä singlenä lokakuussa 1999. "Breathestä" tuli Hillin seitsemäs Yhdysvaltain countrymusiikkilistan kärjen saavuttanut single. Kappale vietti neljä viikkoa Billboard Country Songs -listan kärjessä joulukuussa 1999 ja tammikuussa 2000. Se saavutti myös Billboard Hot 100 -listan toisen sijan huhtikuussa 2000 päästäen edelleen vain Santanan ja The Product G&B:n "Maria Marian" sekä Aaliyahin "Try Againin".

## Lähteet
Zákynthos (kaupunki)

**Zákynthos** (;  tai *Zacinto*) on Kreikan kaupunki sekä samanniminen Zákynthoksen kunnan kunnallisyksikkö (Δημοτική Ενότητα Ζακυνθίων, *Dimotikí Enótita Zakynthíon*) ja entinen itsenäinen kunta. Se sijaitsee Zákynthoksen saarella, Zákynthoksen alueyksikössä Jooniansaarten alueella. Koko kunnallisyksikön väkiluku on 16&nbsp;810 ja varsinaisen Zákynthoksen kaupungin väkiluku 9&nbsp;772 (vuonna 2011). Zákynthoksen kaupunki on Zákynthoksen saaren pääkaupunki ja Zákynthoksen kunnan kuntakeskus.

## Maantiede

Zákynthoksen kaupunki sijaitsee Zákynthoksen saaren itärannikolla. Zákynthoksen kunnallisyksikkö käsittää saaren itäosan. Lisäksi siihen kuuluvat Strofadien saariryhmän saaret Stamfáni ja Árpyia sekä Kalonísin saari. Zákynthoksen kaupunki on saaren suurin asutus ja pääsatama, ja paitsi saaren hallinnollinen myös taloudellinen ja kulttuurikeskus.

## Historia
### Antiikki

Nykyisen Zákynthoksen kaupungin paikalla sijaitsi jo antiikin aikana saaren *[[polis|poliksen]]* eli kaupunkivaltion keskus Zakynthos. Antiikin aikaisesta kaupungista ei ole säilynyt nykyaikaan juuri mitään lukuun ottamatta vähäisiä rakennusten osia.

### Nykyinen kaupunki

Nykyisen kaupungin rakennuskanta oli aiemmin sekoitus venetsialais-, ranskalais- ja englantilaistyylisiä rakennuksia, mutta suuri osa niistä tuhoutui Joonianmeren maanjäristyksessä vuonna 1953. Kaupunki on sittemmin rakennettu uudelleen.

Zákynthos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä uudeksi Zákynthoksen kunnaksi yhdessä Alykéen, Arkádioin, Artemisían, Elátian ja Laganáksen kanssa, jolloin se muuttui uuden kunnan kunnallisyksiköksi.

## Nähtävyydet

Kaupungin nähtävyyksiin kuuluvat saaren suojeluspyhälle omistettu Pyhän Dionysioksen kirkko (*Ágios Dionýsios*), jossa on korkea kellotorni, sekä Móloksen Pyhän Nikolaoksen (*Ágios Nikólaos*) kirkko ja jälkibysanttilaisen taiteen museo. Kaupungissa oli aiemmin venetsialaisaikainen linna, mutta siitä on jäljellä vain raunioita. Zákynthoksen kansainvälinen lentoasema sijaitsee noin neljä kilometriä kaupungista etelään.

## Kunnallisyksikön osat

Zákynthoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Profeminismi

**Profeminismi**, kirjaimellisesti **feminismin puoltaminen**, tarkoittaa feminismin tai ainakin sen osan kannattamista. Termiä käytetään useimmiten miehistä, jotka tekevät yhteistyötä feministien kanssa ja tavoittelevat sukupuolten tasa-arvoa. Jotkut eivät käytä nimitystä ”feministi” lainkaan miehistä.

Miestutkija Pasi Malmi kehottaa kaikkia miehiä ryhtymään profeministeiksi. Hän huomauttaa feminismin monialaisuudesta, joka mahdollistaa hänen mukaansa sen, että on mahdollista valita ne feministiset näkemykset, jotka itselleen soveltuvat. Malmi korostaa liberaalifeminismin ja hyvinvointivaltiofeminismin kannattavan naisten ja miesten tasa-arvoa mukaan lukien miehiin kohdistuvan syrjinnän poistaminen ja muistuttaa, että feminismin piirissä on esitetty laajamittaista arvostelua patriarkaattiteoriaa ja heterofobiaa kohtaan.

## Lähteet
Get Busy

**Get Busy** on jamaikalaisen dancehall-reggae toasteri Sean Paulin kappale hänen *[[Dutty Rock]]* -studioalbumilta. Kappaleen tuotannosta vastasi Steven "Lenky" Marsden.

Paul kuvaili sitä "...pääosin bilekappaleeksi. Se ei ole ruohonpolttamista." "Get Busy" saavutti Billboard Hot 100 -listan kärjen kolmeksi peräkkäiseksi viikoksi, alkaen 10. toukokuuta 2003. Sitä edelsi listaykkösenä 50 Centin "In Da Club" ja sitä seurasi 50 Centin sekä Nate Doggin "21 Questions". Kappale esitettiin livenä ''Saturday Night Livessä'' toukokuussa 2003.

## Lähteet
Hoover-instituutti

**Hoover-instituutti** (, koko nimi *Hoover Institution on War, Revolution, and Peace*)  on Stanfordin yliopiston yhteydessä toimiva konservatiivinen ajatushautomo. Hoover-instituutti alkoi Herbert Hooverin perustamana kirjastona vuonna 1919, ennen Hooverin presidenttikautta.

Entinen ulkoministeri Condoleezza Rice on toiminut instituutin johtajana syyskuusta 2020 lähtien.

## Katso myös
*Milton Friedman
*Antony C. Sutton

## Lähteet

## Aiheesta muualla

* Instituutin kotisivut
Teemu Sonne

**Teemu Sonne** (s. 16. helmikuuta 1993 Tampere) on suomalainen futsalpelaaja.

Debyytti Futsal-liigassa tapahtui marraskuussa 2011 Tervareita vastaan. Kauden päätteeksi Sonne juhli Ilveksen kanssa Suomen mestaruutta. Kaudella 2012–2013 Sonne pelasi Futsal-liigassa viisi peliä, joissa syntyi yksi maali SoFoa vastaan. Kauden päätteeksi hän voitti toisen Suomen mestaruutensa.

Sonne pelaa myös jalkapalloa, jossa hän edustaa Kakkosessa pelaavaa Tampereen Pallo-Veikkoja. Pelipaikaltaan Sonne on hyökkääjä. Hän on Tampereen Ilveksen kasvatti ja debytoi seuran edustusjoukkueen paidassa Kakkosessa kaudella 2012. Sonne pelasi seuran paidassa kauden aikana 13 ottelua, joissa syntyi yksi maali. Ilveksen noustua Ykköseen kaudeksi 2013 Sonne siirtyi paikalliskilpailija Tampereen Pallo-Veikkojen riveihin. Kauden aikana Sonne pelasi Kakkosessa 13 ottelua ja osui neljästi. Kaudella 2014 Sonne pelasi vain kolme ottelua ja niissäkin yhteensä reilut 90 minuuttia.

## Lähteet
* 
* http://www.ilvesfs.fi/joukkue.php?pelaaja_id=37 
* http://nr.soccerway.com/players/teemu-sonne/243046/
* http://www.tpv.fi/index.php?option=com_content&view=article&id=1988:17-teemu-sonne&catid=20&Itemid=257
Talk Dirty (Jason Derulon kappale)

**Talk Dirty** on yhdysvaltalaisen laulaja-lauluntekijä Jason Derulon kappale, joka julkaistiin Euroopassa ja Oseaniassa hänen kolmannen, Tattoos-studioalbumin toisena singlenä. Derulon kolmas studioalbumi nimettiin uudelleen muotoon Talk Dirty Yhdysvaltain julkaisua varten, sisältäen vaihtoehtoisen kappalelistan. Se julkaistiin Yhdysvalloissa albumin kolmantena singlenä 7. tammikuuta 2014. Kappaleen sanat esittää vieraileva yhdysvaltalaisräppäri 2 Chainz, tehden siitä Derulon ensimmäisen singlen jolla on vieraileva artisti. Kappaleen sanoittivat Jason Derulo, 2 Chainz, Eric Frederic, Jason Evigan, Sean Douglas, Ori Kaplan, Tamir Muskat, sekä Tomer Yosef, samalla kun kappaleen tuotannosta - joka sisältää samplen israelilaisyhtye Balkan Beat Boxin albumilta Nu Med julkaistusta kappaleesta "Hermetico" - vastasi yhtyeen Wallpaper jäsen Ricky Reed.

Talk Dirtyn musiikkivideon ohjasi Collin Tilley, joka sisältää erityyppisiä tansseja erilaisista kulttuureista: se julkaistiin Derulon YouTube-tilin kautta 7. elokuuta 2013. Julkaisunsa jälkeen "Talk Dirty" on debytoinut Australian singlelistan ensimmäisellä sijalla, tehden siitä Chainzin uran toisen singlen, joka on saavuttanut listan kärjen sekä päässyt Uudessa-Seelannissa kahdenkymmenen parhaan joukkoon. Kappale pääsi listoile myös muutamissa muissa Euroopan valtioissa.

## Lähteet
Mattia Cassani

**Mattia Cassani** (s. 26. elokuuta 1983 Borgomanero) on italialainen jalkapalloilija, joka edustaa Serie A:ssa pelaavaa Sampdoria. Oikeajalkainen Cassani on pelipaikaltaan oikea laitapuolustaja.

## Ura
### Seurajoukkueura
Cassani on Juventuksen kasvatti. Hän pelasi seurassa vuodet 2002–2003, muttei pelannut Serie A:ssa yhtäkään ottelua. Kevätpuoliskon kaudesta 2002–2003 Cassani oli lainalla Serie B:n Sampdoriassa, jossa hän pelasi kaksi ottelua.

Kesällä 2003 Cassani siirtyi Serie B:n Hellas Veronaan Juventuksen omistaessa yhä puolet Cassanin pelaajaoikeuksista. Cassani pelasi Veronan paidassa Serie B:ssä kolmen kauden ajan. Otteluita kertyi 118, mutta maaleja ei syntynyt.

Kesällä 2006 Serie A:n US Palermo osti Cassanin pelaajaoikeudet Juventukselta ja Cassani teki pääsarjadebyyttinsä kaudella 2006–2007. Cassani edusti Palermoa peräti viisi vuotta pelaten 161 ottelua, joissa syntyi kaksi maalia. Cassanin 161 ottelua Palermon paidassa tekivät hänestä seuran eniten Serie A:ssa otteluita pelanneen pelaajan.

Palermosta Cassani siirtyi toiseen Serie A -seuraan, Fiorentinaan. Kausina 2011–2012 ja 2012–2013 hän pelasi seurassa 34 ottelua ja teki yhden maalin. Tammikuun 2013 siirtoikkunassa Cassani siirtyi lainalle Serie A:n Genoa CFC:hen, jossa hän pelasi kevätkauden aikana viisi ottelua. Kauden 2013–2014 hän vietti jälleen lainalla, nyt Serie A -seura Parma FC:n riveissä. Cassani edusti seuraa koko kauden pelaten 36 ottelua. Parma ostikin hänet omakseen kesän 2014 siirtoikkunassa. Kaudella 2014–2015 hän pelasi 18 Serie A -ottelua Parman pudotessa Serie B:hen.

Kaudeksi 2015–2016 Cassani siirtyi vanhaan seuraansa Sampdoriaan.

### Maajoukkueura
Cassani edusti vuonna 2003 Italian alle 20-vuotiaiden maajoukkuetta kuudessa maaottelussa. Italian jalkapallomaajoukkueessa Cassani debytoi 26-vuotiaana, marraskuussa 2009 ystävyysottelussa Ruotsia vastaan. Hän oli mukana myös päävalmentaja Marcello Lippin alustavalla listalla vuoden 2010 MM-kisoihin, mutta putosi lopullisesta joukkueesta. Viimeisimmän maaottelunsa Cassani on pelannut vuonna 2012. Hänelle on kertynyt 11 maaottelua ilman maaleja.

## Lähteet
* 
* http://www.national-football-teams.com/player/31638/Mattia_Cassani.html
* http://nr.soccerway.com/players/mattia-cassani/4078/
Mumunin kulttuuri

**Mumunin kulttuuri** oli Koreassa pronssikaudella vallinnut kulttuuri. Aikakauden varhainen vaihe oli noin 1500–850 eaa., keskivaihe noin 850–550 eaa. ja myöhäinen vaihe noin 550–300 eaa. Tällä aikakaudella tehtiin tikareita, vihreästä laavakivestä tehtiin ornamenttimaisia koristeita ja keramiikka-astiat poltettiin punaisiksi.

Tämän kulttuurin aikakaudella asutuksen muoto ja yhteiskuntajärjestelmä muuttui merkittävästi. Kauden keskivaiheen alussa asutus siirtyi aivan lähelle jokien rantaa.

Aikakauden loppuvaiheessa rakennettiin megaliittimaisia hautapaikkoja.

## Katso myös
* Jeulmunin keraaminen kulttuuri

## Lähteet
Soini Palasto

**Soini Otso Olavi Palasto** (vuoteen 1935 **Planström**; 17. kesäkuuta 1912 Viipuri – 28. maaliskuuta 2002 Helsinki) oli suomalainen suurlähettiläs.

Palaston syntyi Viipurissa kauppias Karl Gustaf Planströmin ja Aino Alina Sandströmin perheeseen. Palasto pääsi ylioppilaaksi 1930, suoritti yleisen oikeustutkinnon 1937 ja valmistui lainopin kandidaatiksi.

Palasto oli ulkoasiainministeriön jaostosihteerinä 1942–1943, lähetystösihteerinä Bukarestissa 1943–1945 ja ulkoasiainministeriössä 1946–1948 sekä oli lähetystösihteerinä Prahassa ja Wienissä 1949–1950 ja myös Budapestissa 1950 ja Haagissa 1950–1953. Hän toimi ulkoasiainministeriön poliittisen osaston jaostopäällikkönä 1953–1955, apulaisosastopäällikkönä 1955–1958, neuvottelevana virkamiehenä 1958–1959 ja oikeudellisen osaston päällikkönä 1959–1961. Palasto oli suurlähettiläänä Buenos Airesissa 1961–1966 ollen samalla lähettiläänä Santiagossa, Montevideossa ja Asunciónissa ja sitten hän oli suurlähettiläänä Kairossa, Beirutissa, Damaskoksessa, Khartumissa ja Ammanissa 1966–1969. Oltuaan disponibiliteetissa 1969–1972 Palasto toimi sitten suurlähettiläänä Sofiassa 1972–1979. Palasto sai pääkonsulin arvon 1958.

Soini Palasto oli naimisissa vuodesta 1939 filosofian maisteri Taina Arhonmaan (1914–1972) kanssa. Heidän lapsiaan ovat varatuomari Matti Palasto (s. 1942) ja taiteilija Marjatta Palasto (s. 1943).

## Lähteet
Kazuma Kaneko

**Kazuma Kaneko** (; s. 1964) on japanilainen pelisuunnittelija sekä kuvittaja, joka tunnetaan parhaiten pitkäaikaisesta työstään *[[Megami Tensei]]* -pelisarjan parissa. Hän työskentelee Atlukselle, jonka lisäksi hän on tehnyt freelancer-töitä Capcomille sekä Konamille,

 ja kuvittanut Kouhei Kadonon romaaneja.

## Töitä

### Pelit

#### Megami Tensei
* *[[Digital Devil Story: Megami Tensei 2]]* (1990), hahmosuunnittelija, karttasuunnittelija, sprite-artisti
* *[[Shin Megami Tensei]]* (1992), hahmosuunnittelija, karttasuunnittelija, sprite-artisti
* *[[Megami Tensei Gaiden: Last Bible]]* (1992), projektipäällikkö
* *[[Shin Megami Tensei II]]* (1994), hahmosuunnittelija, karttasuunnittelija, sprite-artisti
* *[[Majin Tensei]]* (1994), projektipäällikkö
* *[[Shin Megami Tensei if...]]* (1994), hahmosuunnittelija, karttasuunnittelija, sprite-artisti
* *[[Kyuuyaku Megami Tensei]]* (1995), hahmosuunnittelija
* *[[Shin Megami Tensei: Devil Summoner]]* (1995), hahmosuunnittelija, karttasuunnittelija
* *[[Revelations: Persona]]* (1996), hahmosuunnittelija, kuvittaja
* *[[Devil Summoner: Soul Hackers]]* (1997), hahmosuunnittelija, karttasuunnittelija
* *[[Persona 2|Persona 2: Innocent Sin]]* (1999), hahmosuunnittelija
* *[[Persona 2|Persona 2: Eternal Punishment]]* (2000), hahmosuunnittelija
* *[[Shin Megami Tensei: NINE]]* (2002), hahmosuunnittelija
* *[[Shin Megami Tensei III: Nocturne]]* (2003), hahmosuunnittelija, Creative Director
* *[[Digital Devil Saga]]* (2004), hahmosuunnittelija
* *[[Digital Devil Saga 2]]* (2005), hahmosuunnittelija
* *[[Shin Megami Tensei: Devil Summoner: Raidou Kuzunoha vs. The Soulless Army]]* (2006), hahmosuunnittelija, karttasuunnittelija, Art Director, skenaariosuunnittelija
* *[[Shin Megami Tensei: Imagine]]* (2007), hahmosuunnittelija
* *[[Shin Megami Tensei: Devil Summoner 2: Raidou Kuzunoha vs. King Abaddon]]* (2008), hahmosuunnittelija, karttasuunnittelija, Art Director, skenaariosuunnittelija
* *[[Megami Ibunroku Devil Survivor]]* (2009), hahmosuunnittelija
* *[[Revelations: Persona|Shin Megami Tensei: Persona]]* (2009), Art Director
* *[[Shin Megami Tensei: Strange Journey]]* (2009), tuottaja, hahmosuunnittelija
* *[[Shin Megami Tensei IV]]* (2013), skenaariosuunnittelija, hahmosuunnittelija
#### Muut
* *[[King of Kings]]* (1988), hahmosuunnittelija
* *[[Maken X]]* (1999), hahmosuunnittelija
* *[[Super Robot Wars Alpha]]* (2000), vieraileva hahmosuunnittelija
* *[[Maken Shao: Demon Sword]]* (2001), hahmosuunnittelija
* *[[Zone of the Enders: The 2nd Runner]]* (2003), hahmosuunnittelija
* *[[Devil May Cry 3: Dante's Awakening]]* (2005), hahmosuunnittelija
* *[[3rd Super Robot Wars Alpha: To the End of the Galaxy]]* (2005), vieraileva hahmosuunnittelija
* *[[Sangokushi Taisen]]* (2005), vieraileva hahmosuunnittelija

### Muut työt
; Jiken series (kirj. Kouhei Kadono), kuvitus

* *The Case of the Dragon Slayer* (2000), 
* *Inside the Apocalypse Castle* (2001), 
* *The Man in Pirate's Island* (2002), 
* *Some Tragedies of No-Tears Land* (2005), 

## Lähteet
Ian Hummer

**Ian Hummer** (s. 23. elokuuta 1990 Yhdysvallat) on yhdysvaltalainen koripalloilija, pelipaikaltaan laituri. Hän edustaa Korisliigassa pelaavaa Nilan Bisonsia. Suomeen Hummer saapui yksivuotisella sopimuksella heinäkuussa 2014 ja pelasi ensimmäisen liigaottelunsa lokakuun alussa Kouvoja vastaan. Ennen Suomeen saapumistaan hän pelasi kotimaansa lisäksi myös Saksassa.

## Lähteet
Lucas Silva Borges

**Lucas Silva Borges** (s. 16. helmikuuta 1993 Bom Jesus de Goiás, Brasilia) on brasilialainen jalkapalloilija. Hän edustaa Brasilian Série A:ssa pelaavaa Cruzeiroa ja on pelipaikaltaan keskikenttäpelaaja.

## Seurajoukkueura
Silva on Cruzeiron nuorisoakatemian kasvatti. Vuoden 2012 alkupuolella hän siirtyi lainasopimuksella Nacional Esporte Clubeen. Saman vuoden heinäkuussa hän palasi 
kasvattajaseuraansa ja pelasi ensimmäisen ottelunsa Brasilian pääsarjassa Campeonato Brasileiro Série A:ssa 19. heinäkuuta. Silloin hän teki ensiesiintymisensä joukkueessa ottelussa Portuguesaa vastaan. Kausina 2013 ja 2014 Silva kuului Cruzeiron runkopelaajiin, kun seura voitti kaksi peräkkäistä Brasilian-mestaruutta pelaten niiden aikana yhteensä 50 Série A -ottelua. Silva valittiin Série A:n parhaaksi puolustavaksi keskikenttäpelaajaksi.

22. tammikuuta 2015 urheilulehti *[[Marca]]* uutisoi Silvan siirtyvän espanjalaisseura Real Madridiin. Seuraavana päivänä madridilaisseura vahvisti siirron ja ilmoitti sen olevan pituudeltaan 5½-vuotinen.

Kaudeksi 2015–2016 Silva lainattiin Ranskan Ligue 1:n Marseilleen˔ Lainakaudellaan Marseillessa hän pelasi 22 Ligue 1:n ottelua ja kuusi Eurooppa-liigan ottelua.

Tammikuussa 2017 Silva siirtyi 1,5-vuotisella lainasopimuksella kasvattajaseuraansa Cruzeiroon. Lainasopimusta pidennettiin sittemmin vuodella ja Silva pelasi lainakausillaan Cruzeirossa yhteensä 49 Brasilian Série A:n ottelua ja yhdeksän Copa Libertadoresin ottelua.

Syyskuussa 2019 Silva ja Real Madrid purkivat sopimuksensa, jonka oli tarkoitus jatkua kesään 2020 asti.

Tammikuussa 2020 Silva allekirjoitti nelivuotisen sopimuksen brasilialaisseura Grêmion kanssa. Silva pelasi Grêmiossa 3,5 vuoden aikana yhteensä 61 Série A:n ottelua, joissa hän teki kolme maalia, sekä Série B:n ottelua. Copa Libertadoresissa hän pelasi yhteensä yhdeksän ottelua kausilla 2020 ja 2021 ja Copa Sudamericanassa neljä ottelua kaudella 2021.

Heinäkuussa 2023 Silva palasi Cruzeiroon ilmaissiirrolla.

## Lähteet

## Aiheesta muualla

* Lucas Silvan tilastot Soccerway-sivustolla
Juhani Eskola

**Jyrki Altti Juhani Eskola** (s. 26. huhtikuuta 1951 Helsinki) toimi Terveyden ja hyvinvoinnin laitoksen (THL) pääjohtajana vuoden 2018 loppuun asti. Hänen seuraajanaan pääjohtajana aloitti Markku Tervahauta.

Eskola on koulutukseltaan lääketieteen ja kirurgian tohtori (LKT) sekä yleislääketieteen, lastentautien ja infektiosairauksien erikoislääkäri. 

Eskola on toiminut muun muassa THL:n ylijohtajana. Ylijohtajana Juhani Eskola vastasi terveyden suojelun toimialasta, johon kuuluvat muun muassa tartuntatautien torjunta ja rokotusohjelma. Ennen THL:ää hän on työskennellyt Kansanterveyslaitoksen ylijohtajana, lääketeollisuudessa kehitystehtävissä ranskalaisessa Aventis Pasteurissa sekä rokotetutkijana. Vuosina 1997–1998 Eskola toimi myös vierailevana professorina Lontoon Imperial Collegessa.

Lisäksi hänellä on ja on ollut lukuisia edustuksia erilaisissa kansallisissa ja kansainvälisiä organisaatioissa, muun muassa Maailman terveysjärjestössä. Eskola on myös Alkon hallituksen jäsen.

THL:n pääjohtajan tehtävässä Eskola aloitti vuoden 2014 alussa Pekka Puskan seuraajana. Eskola on poliittisesti sitoutumaton.

## Lähteet
Hage Geingob

**Hage Geingob** (3. elokuuta 1941 – 4. helmikuuta 2024) oli namibialainen poliitikko, joka toimi Namibian presidenttinä vuodesta 2015 kuolemaansa asti. Aiemmin hän on toiminut maansa pääministerinä kahteen otteeseen. Hänet valittiin presidentiksi vuoden 2014 lopussa, ja hän aloitti virkakautensa maaliskuussa 2015.

Geingob syntyi pienessä pohjoisnamibialaisessa kylässä. Etelä-Afrikan hallitessa maata hän oli maanpaossa Botswanassa ja Yhdysvalloissa. Hän laati Britanniassa väitöskirjan demokratian edistämisestä ja hyvistä hallintokäytännöistä. Ennen politiikkaan siirtymistä hän työskenteli YK:lle. Namibian itsenäistyttyä Geingob oli sen ensimmäinen pääministeri vuosina 1990–2002.

Marraskuun 2019 vaaleissa presidentti Hage Geingob valittiin uudelleen, mutta maan parlamentissa hallitseva SWAPO-puolue menetti aiemman kahden kolmaosan enemmistönsä, vaikka sai edelleen selkeän enemmistön. Työttömyys ja korruptio-skandaalit sekä pahan kuivuuden aiheuttamat taloudelliset ongelmat olivat vähentäneet hallitsevan puolueen suosiota. Presidentti Geingob sai nyt 56 prosenttia äänistä, kun edellisissä vaaleissa hän oli saanut äänistä 87 prosenttia. SWAPO on hallinnut maata koko sen itsenäisyyden ajan vuodesta 1990 lähtien ja kaikki maan presidentit ovat olleet SWAPOn edustajia. Geingob oli maan kolmas presidentti.

## Lähteet
Ida-Lotta Backman

**Ida-Lotta Backman** (s. 10. joulukuuta 1953) on suomenruotsalainen näyttelijä. Hän opiskeli Teatterikorkeakoulussa 1970-luvun lopulla ja suoritti taiteen lisensiaatin tutkinnon 2003 aiheenaan rituaalinen intentio. Backman näytteli pääosaa Eija-Elina Bergholmin elokuvassa *[[Angelan sota]]* (1984).

Backman on työskennellyt muun muassa Saamelaisteatterin kanssa, Afrikassa, Brasiliassa sekä Portugalissa, jossa hän myös asuu. 1990-luvun lopulla Backman toimi opettajana ja tutkijana teatterikorkeakoulussa tutkimushanke, jossa liikuttiin teatterin ja rituaalin välimaastossa. Vuonna 2000 hän loi  Teatterimuseoon isoa tapahtumasarjaa Teatterin juuret, osana Helsinki kulttuuripääkaupunki 2000.

Hänelle myönnettiin taiteilijaeläke vuonna 2018.

## Lähteet
Tuntemattomalle jumalalle

**Tuntemattomalle jumalalle** on suomalainen television draamasarja vuodelta 1993. Sen on käsikirjoittanut Jukka Vieno ja ohjannut Hannu Kahakorpi. Viisiosaisen minisarjan monipolvinen tarina sijoittuu Suomen sodanjälkeisiin vaaran vuosiin.

## Juoni
Jatkosodan loppuvaiheissa neuvostodesantteihin soluttautunut brittiagentti on hyppäämässä lentokoneesta laskuvarjolla Suomeen, kun konetta tulitetaan ja se syttyy palamaan ja syöksyy maahan. Palovammainen mies selviytyy ja pääsee kirurgi Branderin hoidettavaksi. Miehen taskusta löytyneen valokuvan perusteella kirurgi leikkaa tämän kasvot väärän miehen mukaisiksi: mies ei ole kuvan mies, vaan etsimässä tätä.

Toivuttuaan brittiagentti on kadottanut muistinsa eikä tiedä edes kuka on. Hän välttyy teloitukselta, kun tulee rauha ja hän pääseekin valtiollisen poliisin uuden johtajan erikoistehtäviin, vastaamaan Suomeen tulleen liittoutuneiden valvontakomission turvallisuudesta uudella henkilöllisyydellä Ivan Smith.

Monimutkaiseen vakoilujuoneen liittyvät myös romanssi kirurgin tyttären ja Smithin välillä, yhdysvaltalainen jazzyhtye ja sen amerikansuomalainen johtaja, kaupungin paras räätäli ja tämän apupoika, pullollinen vettä, englantilainen naisdiplomaatti ja presidentti Paasikiven murhayritys.

## Näyttelijät

## Jaksot

## Vastaanotto
Helsingin Sanomien kriitikko Jukka Kajava piti *Tuntemattomalle jumalalle* -sarjaa hienona esimerkkinä aikansa kotimaisesta tv-draamasta. Hänestä se on suuri, salaperäinen ja kiehtova seikkailu monitasoiseen arvoituksellisuuteen, mutta pitää kuitenkin jalat maassa. ”Toisaalta *Tuntemattomalle jumalalle* on mitä aktiivisinta ja vauhdikkainta seikkailuviihdettä, toisaalta tavallista syvemmälle pyrkivä tutkielma ihmisen pimeistä puolista.” Parikymmentä vuotta myöhemmin Helsingin Sanomien Henri Waltter Rehnström sanoo sarjan valmistuneen aikana, jolloin televisiosarjoja tehtiin kunnianhimoisesti ja rohkeasti taiteellista vapautta sallien. Muiksi saman ajan katsomiskokemuksia haastaneiksi sarjoiksi hän mainitsee Neil Hardwickin *[[Pakanamaan kartta|Pakanamaan kartan]]* (1991) ja Jouko Turkan *[[Kiimaiset poliisit]]* (1993).

## Lähteet

## Aiheesta muualla
*Yle Areena: Tuntemattomalle jumalalle (katsottavissa 12.10.2018 saakka)
*
*Elonet: Tuntemattomalle jumalalle
*Kotikatsomo: Tuntemattomalle jumalalle
Ranch Pleasure

**Ranch pleasure** on lännenratsastuksen laji, joka mittaa hevosen monipuolisuutta, asennetta ja askellajien laatua erilaisilla radalla suoritettavissa osioissa. Hevosen tulisi olla eteenpäinpyrkivä ja sen täytyy toimia ratsastajan pienillä avuilla, sillä karjatilan töissä ratsastaja ei ehdi jatkuvasti kiinnittää huomiotaan ratsuunsa. Ratsukon tulisi kuitenkin nauttia yhteistyöstä. Ranch pleasure on kilpailulajina melko uusi, mutta suoritettavan radan tehtävät ovat olleet kirjatiloilla jo satoja vuosia. AQHA eli American Quarter Horse Association on ottanut ranch pleasuren yhdeksi viralliseksi lajikseen vuonna 2012. 

## Rata
Ranch pleasure –rata suoritetaan yksilösuorituksena. Radan suorittamisessa ei ole aikarajaa. Rata koostuu eri askellajeista: käynti, jog eli hidas ravi, lisätty jog, laukka ja lisätty laukka sekä kolmesta erilaisesta liikkeestä. Nämä kolme eri liikettä voivat olla sidepass eli pohkeenväistöä muistuttava sivuttaisliike, laukanvaihto, 360 asteen käännös hevosen takaosan ympäri, maapuomien ylitys missä tahansa askellajissa tai jokin muu karjatilan töissä käytettävä liike tai tehtävä. AQHA on suunnitellut muutaman radan sääntökirjaansa, mutta tuomarit voivat halutessaan suunnitella oman ratansa.

## Arvostelu
Ranch pleasuressa arvostellaan ratsukon selviytymistä karjatilan töiden tapaisista tehtävistä ja liikkeistä. Liikkeen laadukkuus, yhteistyöhalukkuus ja monipuolisuus sekä pehmeys ovat hyvän ranch pleasure –hevosen ominaisuuksia.  Liikkeen laadukkuudella tarkoitetaan rytmiä, eteenpäinpyrkivyyttä ja ennen kaikkea luonnollisuutta.

## Ratsukon varusteet
Ranch pleasuressa käytetään tavallisia lännenratsastusvarusteita ja –vaatetusta. Hevosen perusvarusteisiin kuuluvat lännensatula, satulahuopa ja suitset. Hopeoituihin varusteisiin suhtaudutaan varauksella, sillä ne eivät kuulu työhevosen varusteisiin. Hevosen kavioita ei saa lakata eikä hevosen harjaa tai häntää saa letittää. Myös harjan lisäkkeet ovat kiellettyjä. 
Ratsastaja pukeutuu siististi karjatilan töihin sopiviin vaatteisiin kuten farkkuihin ja kauluspaitaa. Asuun kuuluvat myös lännenhattu ja saappaat. Chapsit eivät ole pakolliset.

## Lähteet
* http://services2.aqha.com/iphonedev/www/sections/sectionIV/rules/464-483/465c.html  
* http://americashorsedaily.com/ranch-pleasure/#.VMFIQsaPK7B  
* http://americashorsedaily.com/ranch-pleasure-what-judges-are-looking-for/#.VMFINMaPK7A  
* http://americashorsedaily.com/ranch-pleasure-show-attire/#.VMFIR8aPK7A  
* http://www.aqha.com/Journal/News/2012/February/02082012-Ranch-Pleasure.aspx 

## Aiheesta muualla
* http://www.aqha.com 
* http://americashorsedaily.com
Fenfluramiini

**Fenfluramiini** on lääkeaine, jota on käytetty liikalihavuuden eli obesiteetin (lat. *obecitas*) hoidossa. Fenfluramiini hillitsee ruokahalua ja vaikuttaa aineenvaihduntaan. Ainetta on valmistettu myös Suomessa, ainakin Medipolar nimellä *Slendol*, ja sitä oli saatavilla 20 mg:n vahvuisina tabletteina. Muita vastaavia valmisteita olivat *Deobesan*, *Ponderal* ja *Obenon*. Tämän lääkeaineen käytölle oli olemassa erilaisia vasta-aiheita. Samanaikaiset keskushermostoa kiihottavat eli stimuloivat lääkeaineet olivat eräitä näistä.

Fenfluramiini ei enää ole aktiivissa lääkeainekäytössä Suomessa. Koska aine on sukua amfetamiinille, siihen liittyi väärinkäytön vaara. Myöskin anorektikot ovat voineet käyttää sitä väärin. Omana käyttöaikakautenaan varoitti *Lääkevalmisteet 1976 - Pharmaca Fennica 1976* -teos määräämästä sitä psyykkisesti ailahtelevaisille eli epävakaille henkilöille. Samanaikainen MAO:n estäjien käyttö oli merkittävä fenfluramiinin käytön este. Myös verenpainetta alentavista lääkkeistä varoitettiin, sillä niiden vaikutus saattoi tehostua.

Lääkeaine on poistettu laajemmin kokonaan markkinoilta vuodesta 1997 lukien. Syynä siihen on, että fenfluramiini aiheuttaa sydämen läppävikaa.

## Lähteet
*Lääkevalmisteet 1976 - Pharmaca Fennica 1976 (PF 76). Lääketeollisuusyhdistys ry. ja Lääketuojat ry., 1976.

### Viitteet
Aden (maakunta)

**Adenin maakunta** ( , ʻAdan‎) on Jemenin pienin maakunta. Se sijaitsee maan eteläosassa Adeninlahden rannalla ja käsittää Adenin kaupungin sekä sen lähialueet. Myös saari Perim kuuluu Adenin maakuntaan. Maakunnan pinta-ala on 750 neliökilometriä ja vuonna 2012 sen asukasluku oli 751&nbsp;800.

## Historia
Adenin alue oli jo esihistoriallisena aikana merkittävän kauppareitin varrella. Adenia ovat hallinneet vuoroin jemeniläiset, etiopialaiset ja arabialaiset hallitsijat. 1500- ja 1600-luvuilla portugalilaiset ja osmanit taistelivat useaan otteeseen Adenin hallitsemisesta. Alue päätyi osaksi Lahejin sulttaanikuntaa 1700-luvulla, kunnes britit valloittivat Adenin vuonna 1839.

Nykyisen maakunnan alueesta tehtiin Adenin setlementti, josta tuli myöhemmin siirtokunta. Tuolloin Sokotra, Kuria Muria -saaret ja Perim liitettiin Adeniin. Vuosina 1962–1967 Aden oli yksi Etelä-Arabian federaation osavaltioista, minkä jälkeen siitä tuli Jemenin demokraattisen kansantasavallan maakunta. Kuria Muria päätyi Omanille vuonna 1967. Jemenien yhdistyttyä 1990 Aden on ollut Jemenin maakunta. Vuonna 2000 Sokotra siirrettiin Hadramautin maakuntaan.

## Piirikunnat
Adenin maakunta jakautuu kahdeksaan piirikuntaan:

*Al Buraiqeh
*Al Mansura
*Al Mualla
*Ash Shaikh Outhman

*Attawahi
*Craiter
*Dar Sad
*Khormaksar

## Lähteet

## Aiheesta muualla
Esko Takamäki

**Esko "Zeko" Takamäki** on suomalainen muusikko, joka vaikutti solistina muun muassa yhtyeissä Mega ja Elvis Breznev ja siirtyi lopulta rumpaliksi. Takamäki on toiminut rumpalina/taustalaulajana sekä säveltänyt ja sanoittanut musiikkia artisteille Firenze, Mega, Elvis Breznev, Lobster, Bill Hota & The Pulvers (Bill Hota), Kamelimies, Black Passat (Black Passat Blues), Pekka Rokala, Time Traveller, Tokion Valot ja on julkaissut yhden soololevyn. 

## Diskografia
### Sooloura
*Risteys (album - Top Records 1999)

### Mega
*Täältä tullaan (album - Flamingo 1987)

### [[Elvis Breznev]]
* Sauna-rap/Aaria (single -1989, Maumau Music)
* Elvis Breznev (allbum - 1989, Maumau Music)
* Puuvillataivas / Linnunpelätin (single -1989, Maumau Music)
* Bailauskone / Joka hetki (single - 1991, Amulet/Polarvox)
* Hulluna sinuun (album - 1991, Amulet/Polarvox)

### Kamelimies
* Maailman ääriin, Aika kultaa vuodet, Kuutamokeikka (ep- 1996 Top Records)
* Tottua ajatukseen (album - 1997 Top Records)
* Stadin Ulla, Onnellinen päivä (single- 1997 Top Records)

### [[Valse Triste (yhtye)|Valse Triste]]
*Turha ruokkia ruumiita (album - 1999 Solardisk )

### Black Passat Blues
* Demos and Bizarres (album - 2002 Punhe-01)

### Black Passat
* Fart, sweat and beer (album - 2006 Punhe-02)

### [[Bill Hota & The Pulvers]]
* Rytmiä rupis (album - 1998 Olarin Musiikki, OMCD 89)
* Bill Hota EP (album - 2000 Pyramid, Pyramid CD 1000 264932)
* Palttua pikkuserkuulle (album - 2002 Kansanmusiikki-instituutti KICD 81)
* Kolome Komiaa (album - 2015 Hota cd)
*Diedel Daidel (album - 2022 Hota cd)

### Dixi
* Southern Effort (album - 2003 dixi)

### [[Pekka Rokala]]
* Tuliliemessä (album - 2004 PR-Sävel)
* Ähtäri (album - 2010 PR-Sävel)

### Mari Viertola
* Sata Tähteä (single 2001 PR Sea Sound)

### Jussi Aaltonen
* Villi Pohjola (single 2012)

### Time Traveller
* Chapters 1 & 2 (album - 2008 Presence Records)
* Chapters 3 & 4 (album - 2011 Precence Records
*Chapters 5 & 6 (album - 2021 Precence Records)

### Lobster
* Carousel (album - 2016 Top Records) 
*Killing Silence (album - 2018 Lobrec-02)
*Love, Respect & Rock 'n' Roll (album - 2023 Lobrec-03)

### Tokion Valot
* Tähdet kertovat (single 2025 Lion Records)
* Kuuntele minua (single 2025 Lion Records)

## Lähteet

## Aiheesta muualla
* Lobster Facebookissa
* Albumi Love, Respect & Rock 'n' Roll Youtubessa 
* Albumi Love, Respect & Rock 'n' Roll Spotifyssa
Knights of Labor

**Knights of Labor** (suom. *Työn ritarit* eli *Työväen ritarit*, alk. **Noble and Holy Order of the Knights of Labor**, *Työväen ritarien ylhäinen ja pyhä veljeskunta*) oli Yhdysvalloissa vuosina 1869–1949 toiminut työväenjärjestö. Se oli luonteeltaan oikeistolainen liike, joka nojasi republikaaniseen ideologiaan, vastustaen sosialismia ja radikalismia. Knights of Labor oli 1880-luvuilla maan suurin ja vaikutusvaltaisin työväenjärjestö, jolla oli parhaimmillaan yli 700 000 jäsentä. 1890-luvulta lähtien sen jäsenmäärä väheni niin, että järjestön lopettaessa toimintansa vuonna 1949 jäljellä oli enää yksi 50 jäsenen osasto. 

Knights of Labor aloitti toimintansa Philadelphiassa räätäleiden perustamana vapaamuurarien kaltaisena salaseurana, mutta pudotti nimestään viittaukset "veljeskuntaan" vuonna 1882 ja luopui samalla jäsenrituaaleistaan. Järjestön ensimmäinen varsinainen organisoija oli irlantilaistaustainen Terence V. Powderly, ja sen jäsenistä suurin osa oli hänen tapaansa katolisia. Knights of Labor ajoi osittain samoja asioita kuin vasemmistolainen työväenliikekin. Niihin kuuluivat muun muassa kahdeksan tunnin työaika, lapsityövoiman kieltäminen sekä yleiset palkankorotukset. Sen keinovalikoimaan eivät kuitenkaan kuuluneet lakot, vaan vaatimuksia tavoiteltiin esimerkiksi boikottien kautta. Liikkeen perimmäisenä tavoitteena olivat työläisten hallinnoimat osuuskunnat. 

Järjestön toiminta oli myös osittain ristiriitaista. Se hyväksyi naiset ja tummaihoiset jäsenikseen jo vuonna 1878, mutta samalla kuitenkin hyväksyi etelävaltioissa harjoitetun rotuerottelun eikä ottanut jäsenikseen aasialaistaustaisia. Vuonna 1885 Knights of Laborin paikallinen osasto osallistui Tacomassa kaupungin kiinalaisyhteisön karkottamiseen. Samana vuonna liikkeen katsotaan myös panneen alulle niin sanotun Rock Springsin verilöylyn, jonka yhteydessä Wyomingin Rock Springsissä sai surmansa ainakin 28 kiinalaista kaivosmiestä.

Nykyään Knights of Laborin merkittävimpänä perintönä pidetään työväen- ja protestilaulujen juurruttamista amerikkalaiseen työväenliikkeeseen. 

## Katso myös
*Wrightiläinen työväenliike

## Lähteet
Kultahippuhapsi

**Kultahippuhapsi** on suomalaisen laulaja-lauluntekijä Ville Leinosen ja hänen Valumo-yhtyeensä singlejulkaisu vuodelta 2001. Levy-yhtiö on tamperelainen Poko Rekords.

Singlen nimikkokappale on albumilta *[[Kimaltavia unelmia]]*. Laulun sanoituksessa kertoja on viettänyt syksyisen viikon rakastettunsa luona ja on lähtenyt aamujunaan varoen herättämästä nukkujaa. Kertoja tutkii kyynelsilmin päiväkirjaa ja aikoo palata keväällä.

Singlen toisena kappaleena on liveversio Dingo-yhtyeen kappaleesta "Kulkuri ja Kaunotar". Se on peräisin Dingon vuoden 1985 albumilta *[[Kerjäläisten valtakunta]]*.

## Singlen kappaleet

1. Kultahippuhapsi (singleversio) (säv. & san. Ville Leinonen) – 3:55 

* Äänitetty keväällä 2001 albumille *[[Kimaltavia unelmia]]*
* Äänitys ja miksaus: Juuso Nordlund / JJ-studio 
* Masterointi: Mika Jussila / Finnvox-studiot
* Tuottaja: Teemu Elo
* Kustantaja: Poplandia Music Oy 
 
2. Kulkuri ja Kaunotar (live) – 4:45 (säv. & san. Neumann)

* Äänitetty 1. toukokuuta 2001 livenä Tampereen ylioppilastalolla
* Äänitys: Kari Hipponen / Hip Bone Tone
* Miksaus: Jani Viitanen / Headline Studio
* Masterointi: Mika Jussila / Finnvox-studiot
* Kustantaja: Warner / Chappell Music Finland

Sovitukset: Valumo.

## Lähteet

* Ville Leinonen & Valumo: CD-single *Kultahippuhapsi* (Poko Rekords PSCD 178) 2001
Daily Me

**Daily Me** on yhdysvaltalaisen tietojenkäsittelijätieteilijä Nicholas Negroponten vuonna 1995 kehittämä teoria tulevaisuuden digitalisoituneista sanomalehdistä, jotka personalisoivat lukijansa. Teorian mukaan median välineet pyrkivät seuraamaan lukijansa mieltymyksiä koskien erilaisia uutissisältöjä ja siten suosittelemaan jatkossa samankaltaisia uutisia. Näin uutisvalinnan taloudellinen malli muuttuu asettaessaan lukijan autoritaarisempaan asemaan kuin itse sisällön tuottajan, toimittajan. Lukija on tällöin erityisasemassa suhteessa mediaan luoden itse uutisvirtansa, jota seuraa. Daily Me ilmestyy terminä ensimmäistä kertaa Negroponten digitaalista teknologiaa käsittelevässä teoksessa Digitaalinen todellisuus vuonna 1995.

Jotkin uutismediat ovat jo omaksuneet Daily Me:n periaatteita. Esimerkiksi Google News ja eri sivustojen RSS-syötteet keräävät tietoja lukijoistaan suositellakseen jatkossa heille uusia sisältöjä.

## Lähteet

* Painokoneet seis! Kertomuksia uuden journalismin ajasta, Johanna Vehkoo. Helsingissä: Teos 2011 
* Digitaalinen todellisuus. (Being digital, 1995.) Suomentanut Petteri Bergius. Helsingissä: Otava, 1996. .
KDM Tordenskjold

**KDM Tordenskjold** oli Tanskan laivaston vuonna 1880 vesillelaskettu rannikkopanssarilaiva.

## Valmistus
Alus tilattiin Kööpenhaminen laivastontelakalta, missä köli laskettiin 5. kesäkuuta 1879. Se laskettiin vesille 30. syyskuuta 1880 ja valmistui 29. syyskuuta 1882.

## Palvelus
Alus poistettiin palveluksesta 14. toukokuuta 1908 ja romutettiin vielä samana vuonna Stettinissä.

## Lähteet

*

### Viitteet
Bridgmaniitti

**Bridgmaniitti** on maapallon yleisin mineraali. Koko maapallon kiviaineksesta peräti 38&nbsp;% on bridgmaniittia. Bridgmaniittia esiintyy maapallon vaipassa 650–2&nbsp;900 kilometrin syvyydessä. Bridgmaniittikerros tunnetaan seismisten tutkimusten perusteella. 

Koostumukseltaan se on pääasiassa perovskiitti-kideraketeista magnesium- ja rautasilikaattia, (Mg,Fe)SiO3. Aineen koostumus on määritelty Australiasta löytyneiden meteoriitinkappaleiden perusteella. Törmätessään avaruudessa ne kuumenevat 2&nbsp;100 asteeseen joutuen yhtä koviin paineisiin kuin mineraalit satojen kilometrien syvyydessä. Tutkijat pystyivät selvittämään synkrotronilla aineen kiderakenteen löydettyään sitä pieniä määriä meteoriitin pinnalta. Nimensä bridgmaniitti sai Nobelin fysiikanpalkinnon vuonna 1946 saaneen Percy Bridgmanin mukaan.

## Lähteet

## Aiheesta muualla

*Tekniikka & Talous: Maailman yleisin mineraali sai nimen vasta nyt - 38% Maan tilavuudesta, näytteenotto tuskan takana, Sofia Virtanen, 28.11.2014
*Mindat: Bridgmanite 
*Science: Oliver Tschauner, Chi Ma, John R. Beckett, Clemens Prescher, Vitali B. Prakapenka, George R. Rossman, Discovery of bridgmanite, the most abundant mineral in Earth, in a shocked meteorite 
* Handbook of Mineralogy: Bridgmanite  (pdf)
The World in a Sea Shell

**The World in Aa Sea Shell** on Strawberry Alarm Clockin kolmas levy. Levy julkaisi Uni Records vuonna 1968, alkuperäinen luettelotunnus on  73035. Levy ei ollut mikään isomenestys ja jäikin viimeiseksi klassisella kokoonpanolla tehdyksi. 

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
* Mark Weitz – kosketinsoittimet, laulu
* Randy Seol – rummut, kosketinsoittimet, lyömäsoittimet, laulu
* Ed King – soolokitara, laulu
* Lee Freeman – komppikitara, sitar, laulu
* George Bunnell – basso, laulu
* Steve Bartek - huilu

## Arviot
* Allmusic:  

## Lähteet
Good Morning Starshine

**Good Morning Starshine** on Strawberry Alarm Clockin neljäs viimeinen uutta materiaalia sisältävä levy. Alkuperäinen luettelotunnus on  Uni Records 73074.

## Kappaleet
### A-puoli
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
* Ed King – soolokitara, basso, laulu
* Gene Gunnels – rummut 
* Jimmy Pitman – soolokitara, laulu
* Mark Stephen Weitz – urut, piano, laulu
* Lee Freeman – komppikitara, basso, huuliharppu, laulu

## Arviot
* Allmusic:  

## Lähteet
Do You Believe in Magic

**Do You Believe in Magicon** on The Lovin' Spoonfulin esikoisalbumi vuodelta 1965.

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
* John Sebastian – laulu, kitara, autoharp, huuliharppu, urut
* Steve Boone – basso, laulu
* Joe Butler – rummu, lyömäsoittimet, laulu
* Zal Yanovsky – sähkökitara, akustinen kitara, laulu

## Arviot
* Allmusic:  
* Robert Christgau: A–

## Lähteet
Perovskiitti

**Perovskiitti** on mineraali, joka koostuu kalsiumtitanaatista. Perovskiitti-nimitystä käytetään myös mineraaliryhmästä, johon kuuluvien mineraalien yhteispiirre on samanlainen perovskiitti-kiderakenne.

Mineraalin löysi 1839 Uralvuoristosta Gustav Rose. Hän nimesi perovskiitin venäläisen mineralogin Lev Perovskin (1792–1856) mukaan.

Perovskiittikennot nähdään uutena lupaavana materiaalina tulevaisuuden aurinkokennoissa. Perovskiiteillä on ferrosähköisiä ominaisuuksia.

## Katso myös
* Bridgmaniitti
* Bariumtitanaatti

## Lähteet

## Aiheesta muualla
* Kemia-lehti 6/2014: Kalevi Rantanen, Tutkimus avaa Perovskiittien runsaudensarvea  (pdf)
* Geologia.fi: Teemu Karlsson, Mineraali voi muuttaa auringonvalon, liikkeen ja lämmön sähköksi
* Mindat.org: Perovskite 
* Webmineral: Perovskite Mineral Data
How Hard It Is

**How Hard It Is** on Big Brother and the Holding Companyn levy vuodelta 1971. 

## Kappaleet
### A-puoli
# 
# 
# 
# 
# 

### B-puoli
# 
# 
# 
# 
# 

## Kokoonpano
* Sam Andrew – kitara, laulu
* David Schallock – kitara
* Mike Finnegan – laulu, kosketinsoittimet
* James Gurley – basso
* Peter Albin – kitara, basso
* David Getz – rummut, lyömäsoittimet, piano
* Kathi McDonald – laulu
* Nick Gravenites – laulu

## Arviot
* Allmusic:  

## Lähteet
M-Kloorinitrobentseeni

**m-Kloorinitrobentseeni** eli **1-kloori-3-nitrobentseeni** tai **3-kloori-1-nitrobentseeni** (C6H4ClNO2) on orgaaninen yhdiste ja bentseenin kloorattu ja nitrattu johdannainen. Yhdistettä käytetään orgaanisen kemian synteeseissä valmistettaessa muun muassa väriaineita. m-Kloorinitrobentseeni on o- ja p-kloorinitrobentseenien isomeeri.

## Ominaisuudet
m-Kloorinitrobentseenillä on labiili ja stabiili muoto, joista stabiili muoto on huoneenlämpötilassa vaaleankeltaista kiteistä ainetta ja labiili muoto on vaaleankeltaista nestettä. Yhdiste ei käytännöllisesti katsoen liukene veteen, mutta liukenee orgaanisiin liuottimiin kuten kuumaan etanoliin, dietyylieetteriin, etikkahappoon, asetoniin sekä kloroformiin ja muihin kloorattuihin liuottimiin. m-Kloorinitrobentseeni on myrkyllistä ja ärsyttää voimakkaasti ihoa, silmiä ja hengitysteitä. Yhdisteelle altistuminen voi aiheuttaa methemoglobiinin muodostumista veressä, mikä näkyy muun muassa ihon sinistymisenä.

## Valmistus ja käyttö
m-Kloorinitrobentseeniä valmistetaan klooraamalla nitrobentseeniä 35&ndash;45 °C:n lämpötilassa ja katalyyttinä prosessissa käytetään tyypillisesti rauta(III)kloridia. Reaktiossa syntyy isomeerien seos, jossa m-kloorinitrobentseeniä on noin 86 massaprosenttia ja o-isomeeria 10 massaprosenttia ja p-isomeeri 4 massaprosenttia. m-Kloorinitrobentseeni voidaan erottaa isomeereistaan tislaamalla ja kiteyttämällä ja erittäin puhdasta tuotetta saadaan kuumentamalla hydroksidien kanssa, koska tällöin o- ja p-kloorinitrobentseenit reagoivat nitrofenoleiksi, mutta m-kloorinitrobentseeni ei reagoi.

m-Kloorinitrobentseenistä voidaan valmistaa väriaineita ja väriaineiden valmistuksessa tarvittavia kemikaaleja. Esimerkiksi pelkistettäessä happamissa olosuhteissa raudan avulla muodostuu m-kloorianiliinia. Muita yhdisteestä valmistettavia kemikaaleja ovat muun muassa m-fluorianiliini ja klooraamalla saatava kvintotseeni.

## Lähteet
KDM Peder Skram (1864)

**KDM Peder Skram** oli Tanskan laivaston vuonna 1864 vesillelaskettu panssarifregatti. Alus laskettiin alun perin vesille puisena höyryfregattina, minkä jälkeen se muutettiin vielä telakalla panssarifregatiksi.

## Valmistus
Alus tilattiin Kööpenhaminen laivastontelakalta ja sen köli laskettiin 19. toukokuuta 1859. Alus laskettiin vesille 18. lokakuuta 1864 ja se valmistui 15. elokuuta 1866.

## Palvelus
Alus poistettiin palveluksesta 7. joulukuuta 1885 ja se luokiteltiin majoitusalukseksi. Hylky romutettiin vuonna 1897.

## Lähteet
*

### Viitteet
KDM Niels Juel (1855)

**KDM Niels Juel** oli Tanskan laivaston vuonna 1855 vesillelaskettu Niels Juel -luokan höyryfregatti.

## Valmistus

Alus tilattiin Kööpenhaminan laivastontelakalta, missä köli laskettiin 25. toukokuuta 1853. Alus laskettiin vesille 20. syyskuuta 1855 ja se otettiin palvelukseen vuonna 1856.

## Palvelus
Toisessa Saksan-Tanskan sodassa vuonna 1864 *Niels Juel* osallistui 9. toukokuuta Helgolandin meritaisteluun Itävallan ja Preussin laivastoja vastaan.

Alus poistettiin palveluksesta 25. elokuuta 1879.

## Lähteet
*

### Viitteet
Kristalli

**Kristalli** voi tarkoittaa seuraavia:

* kristalli, kide
* kristalli, kiteen muotoiseksi hiottu lasikappale
* kristalli, kristallilasi, valoa voimakkaasti taittava, yleensä lyijyoksidipitoinen lasi
* vuorikristalli, vuorikide, kvartsimineraali
* Kristalli, *Crystalia Amaquelin Maximoff*, supersankari Marvel Comicsin sarjakuvissa
* kristalli eli D-metamfetamiini
Everything Playing

**Everything Playing** on The Lovin' Spoonfulin albumi vuodelta 1967.

## Kappaleet
### A-puoli
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
*John Sebastian – laulu, kitara
*Steve Boone – basso, laulu
*Joe Butler – rummut, lyömäsoittimet, laulu
*Jerry Yester – kitara, banjo, kosketinsoittimet, laulu

## Arviot
* Allmusic:  

## Lähteet
Revelation: Revolution ’69

**Revolution ’69** on The Lovin’ Spoonfulin viimeinen studioalbumi. Levy on ensimmäinen John Sebastian lähdettyä yhtyeestä.

## Kappaleet
### A-puoli
# 
# 
# 
# 
# 

### B-puoli
# 
# 
# 
# 
# 

## Kokoonpano
*Steve Boone – basso
*Joe Butler – rummut, laulu
*Jerry Yester – kitara, kosketinsoittimet, laulu

## Arviot
* Allmusic:  

## Lähteet
Silvan Widmer

**Silvan Widmer** (s. 5. maaliskuuta 1993 Spreitenbach, Sveitsi) on sveitsiläinen jalkapalloilija, pelipaikaltaan puolustaja. Hän edustaa Saksan Bundesliigassa 1. FSV Mainz 05:tä. Vuosina 2013–2018 hän pelasi Italian Serie A:ssa Udinesen joukkueessa.

Widmer nousi sveitsiläisen FC Aaraun edustusjoukkueeseen kaudella 2011–2012 ja pelasi jo ensimmäisellä kaudellaan 29 ottelua maan toiseksi korkeimmalla sarjatasolla. Kesällä 2012 espanjalainen Granada CF hankki Widmerin 750&nbsp;000 eurolla, mutta lainasi hänet saman tien takaisin Aarauhun. Toisella kaudellaan seurassa Widmer pelasi 34 ottelua ja teki kahdeksan maalia. Hän teki hattutempun FC Wohlenia vastaan 1. huhtikuuta 2013, kun Aarau voitti vierasottelun 3–1. Aarau voitti sarjan ja nousi Superliigaan, mutta Granada myi Widmerin kesällä 2013 italialaiseen Udineseen. Siirtosumma oli tälläkin kerralla 750&nbsp;000 euroa.

Widmer teki ensiesiintymisensä pääsarjatasolla 26. tammikuuta 2014, kun Udinese hävisi Parmalle vieraissa 0–1. Yhteensä hän pelasi ensimmäisen Serie A -kautensa aikana 16 ottelua. Kaudella 2014–2015 hän pelasi 36 liigaottelua ja teki niissä kaksi maalia. Kahdella seuraavalla kaudella hän pelasi 27 ja 28 ottelua ilman maaleja. Kaudella 2017–2018 hän pelasi 24 Serie A:n ottelua ja teki niissä kolme maalia. Kesällä 2018 hän palasi Sveitsiin Baselin joukkueeseen. Hän voitti vuonna 2019 Sveitsin cupin mutta ei loukkaantumisen vuoksi pelannut loppuottelussa. Hän siirtyi kesällä 2021 saksalaisseura 1. FSV Mainz 05:een, jossa hän on kausittain pelannut 33, 26 ja 20 ottelua ja tehnyt niissä vastaavasti maaleja neljä, kaksi ja yksi.

Widmer pelasi Sveitsin maajoukkueessa ensimmäisen maaottelunsa lokakuussa 2014. Hän on pelannut EM-kilpailujen 2024 loppuun mennessä kaikkiaan 47 maaottelua. Kesäkuun 2017 jälkeen hän ei pelannut maaotteluissa yli kolmeen vuoteen, mutta palattuaan hän teki kymmenennessä maaottelussaan maalin Kansojen liigassa Saksaa vastaan syyskuussa 2020. Hän teki toisen maaottelumaalinsa marraskuussa 2021 MM-karsintaottelussa Italiaa vastaan, kolmannen maaliskuussa 2023 EM-karsintaottelussa Israelia vastaan ja neljännen kesäkuussa 2024 ystävyysottelussa Itävaltaa vastaan. Kesän 2021 EM-kilpailuissa hän pääsi toisessa alkulohko-ottelussa vaihdosta kentälle, pelasi kolmannen alkulohko-ottelun kokonaan ja oli avauskokoonpanossa myös neljännesvälierässä ja tappiollisessa puolivälierässä. MM-kilpailuissa 2022 hän oli avauskokoonpanossa kolmessa alkulohko-ottelussa. EM-kilpailuissa 2024 hän pelasi avauskokoonpanossa kolme alkulohko-ottelua, oli poissa neljännesvälieräottelusta alkulohkossa saamiensa kahden varoituksen tuoman pelikiellon vuoksi ja tuli tappiollisessa puolivälierässä Englantia vastaan vaihdosta kentälle.

## Lähteet